《饮万山观东明楼赠道庸都纪》
明代·程敏政

五月高楼暑气凉，捲帘山色动晴光。病来喜服乌蛇酒，睡起频晴宝鸭香。

堆案道经翻蕊笈，绕梁仙乐奏云簧。何时解绶归林下，许借閒云宿半床。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。